Ehdotus NEUVOSTON PÄÄTÖS AKT–EU-ministerineuvostossa esitettävästä unionin kannasta AKT–EU-kumppanuussopimuksen monivuotiseen rahoituskehykseen vuosiksi 2014–2020 /* KOM/2011/0836 lopullinen - 2011/0396 (NLE) */





PERUSTELUT Cotonoussa 23. kesäkuuta 2000 allekirjoitetussa Afrikan, Karibian ja Tyynenmeren valtioiden ryhmän, jäljempänä ’AKT-valtiot’, jäsenten sekä Euroopan yhteisön ja sen jäsenvaltioiden välisessä kumppanuussopimuksessa[1] määrätään rahoituspöytäkirjan vahvistamisesta kutakin viisivuotiskautta varten. Monivuotinen rahoituskehys vuosille 2008–2013 muodostaa kyseisen sopimuksen liitteen I b. Vuotta 2013 seuraavaa kautta koskevan monivuotisen rahoituskehyksen osalta Euroopan komissio esitti tiedonannossaan Eurooppa 2020 -strategiaa tukeva talousarvio[2] määrärahojen ehdotetun kokonaismäärän (30 318,7 miljoonaa euroa vuoden 2011 hintoina eli 34 275,6 miljoonaa euroa käypinä hintoina) 11:nnestä Euroopan kehitysrahastosta (EKR) rahoitettavaa AKT-maiden sekä merentakaisten maiden ja alueiden kanssa tehtävää yhteistyötä varten. Komissio esittää myös tiedonannon[3], jossa se kuvailee pääpiirteissään 11. EKR:ää koskevan sisäisen sopimuksen todennäköisen sisällön kaudelle 1.1.2014–31. 12. 2020. Myös Cotonoun sopimuksen liitettä I on täydennettävä vuosien 2014–2020 monivuotista rahoituskehystä koskevalla lisäpöytäkirjalla. Sen takia komissio ehdottaa uuden liitteen 1 c lisäämistä Cotonoun sopimukseen (monivuotinen rahoituskehys kaudelle 2014–2020). Rakenne, jota ehdotetaan vuosia 2014–2020 koskevalle monivuotiselle rahoituskehykselle, ja EKR:n eri välineiden osuus kokonaissummasta ovat suurelta osin samankaltaisia kuin kymmenennessä EKR:ssä. Poikkeuksen muodostaa investointikehys, jota rahoitetaan yhdeksännestä ja kymmenennestä EKR:stä palautuvista investointikehyksen määrärahoista. Euroopan komissio olettaa, että Euroopan unioni ja sen jäsenvaltiot pääsevät sopimukseen rahoitusmekanismin (11. EKR) vahvistamisesta, mekanismin kattamasta täsmällisestä ajanjaksosta (2014–2020) ja kyseiseen mekanismiin AKT–EU-kumppanuuden täytäntöönpanoa varten osoitettavien varojen määrästä, ja että jäsenvaltioiden hallitusten edustajat pääsevät sopimukseen 11. EKR:ää koskevasta sisäisestä sopimuksesta. 2011/0396 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä unionin kannasta AKT–EU-kumppanuussopimuksen monivuotiseen rahoituskehykseen vuosiksi 2014–2020 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Cotonoussa 23 päivänä kesäkuuta 2000 allekirjoitetussa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisessä kumppanuussopimuksessa [4], sellaisena kun se on muutettuna Luxemburgissa 25 päivänä kesäkuuta 2005[5] ja Ouagadougoussa 22 päivänä kesäkuuta 2010[6], jäljempänä ’AKT–EU-kumppanuussopimus’, määrätään rahoituspöytäkirjan vahvistamisesta kullekin viisivuotiskaudelle. (2) Euroopan unioni ja sen jäsenvaltiot ovat yhdessä AKT-valtioiden kanssa suorittaneet AKT–EU-kumppanuussopimuksen liitteessä I b olevan 7 kohdan mukaisesti tulosarvioinnin, jossa ne ovat tarkastelleet muun muassa sitoumusten ja maksujen toteutumisastetta. (3) Euroopan unioni ja sen jäsenvaltiot pääsivät [päivämäärä … ] sopimukseen rahoitusmekanismista (11. Euroopan kehitysrahasto), mekanismin kattamasta täsmällisestä ajanjaksosta (2014–2020) ja kyseiseen mekanismiin AKT–EU-kumppanuuden täytäntöönpanoa varten osoitettavien varojen määrästä. (4) Jäsenvaltioiden hallitusten edustajat ovat hyväksyneet 11. EKR:ää koskevan sisäisen sopimuksen, ON HYVÄKSYNYT TÄMÄN PÄÄTÖKSEN: 1 artikla AKT–EU-ministerineuvostossa esitettävän Euroopan unionin kannan vuosia 2014–2020 koskevan monivuotisen rahoituskehyksen pöytäkirjaan on perustuttava liitteenä olevaan luonnokseen AKT–EU-ministerineuvoston päätökseksi. 2 artikla Kun AKT-EU-ministerineuvoston päätös on annettu, se julkaistaan Euroopan unionin virallisessa lehdessä. Tehty Brysselissä […] Neuvoston puolesta Puheenjohtaja LIITE Luonnos AKT–EU-ministerineuvoston päätös vuosien 2014–2020 monivuotista rahoituskehystä koskevan pöytäkirjan vahvistamisesta Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen mukaisesti AKT–EU-MINISTERINEUVOSTO, joka ottaa huomioon Cotonoussa 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen[7], sellaisena kuin se on muutettuna Luxemburgissa 25 päivänä kesäkuuta 2005[8] ja Ouagadougoussa 22 päivänä kesäkuuta 2010[9], jäljempänä ’AKT–EU-kumppanuussopimus’, ja erityisesti sen 95 artiklan 2 kohdan ja 100 artiklan, sekä katsoo seuraavaa: (1) Euroopan unioni ja sen jäsenvaltiot ovat yhdessä AKT-valtioiden kanssa suorittaneet AKT–EU-kumppanuussopimuksen liitteessä I b olevan 7 kohdan mukaisesti tulosarvioinnin, jossa ne ovat tarkastelleet muun muassa sitoumusten ja maksujen toteutumisastetta. (2) Euroopan unioni ja sen jäsenvaltiot pääsivät sopimukseen rahoitusmekanismista (11. EKR), mekanismin kattamasta täsmällisestä ajanjaksosta (2014–2020) ja kyseiseen mekanismiin AKT–EU-kumppanuuden täytäntöönpanoa varten osoitettavien varojen määrästä. (3) Pöytäkirja, jossa vahvistetaan monivuotinen rahoituskehys vuosille 2014–2020, olisi lisättävä sopimuksen liitteeksi I c, ON PÄÄTTÄNYT SEURAAVAA: 1 artikla Tämän päätöksen liite hyväksytään uutena liitteenä 1 c Cotonoussa 23 päivänä kesäkuuta 2000 allekirjoitettuun Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen, sellaisena kuin se on tarkistettuna Luxemburgissa 25 päivänä kesäkuuta 2005 ja Ouagadougoussa 22 päivänä kesäkuuta 2010. 2 artikla Tämä päätös tulee voimaan päivänä, jona se hyväksytään. Tehty Brysselissä AKT–EU-ministerineuvoston puolesta Puheenjohtaja LIITE Lisätään AKT–EU-kumppanuussopimukseen liite seuraavasti: ”LIITE I c Monivuotinen rahoituskehys vuosiksi 2014–2020 1. Monivuotisesta rahoituskehyksestä AKT-valtioille 1 päivästä tammikuuta 2014 alkaen tämän sopimuksen soveltamiseen myönnettävän rahoitustuen kokonaismäärä on 34 718,4 miljoonaa euroa 2 ja 3 kohdassa eritellyn mukaisesti. 2. 11:nnestä Euroopan kehitysrahastosta (EKR) myönnettävä 32 218,4 miljoonan euron summa on käytettävissä monivuotisen rahoituskehyksen tultua voimaan. Se jaetaan yhteistyön eri välineiden kesken seuraavasti: (a) 27 658,2 miljoonaa euroa suuntaa antavien maa- ja alueohjelmien rahoitukseen. Näistä määrärahoista rahoitetaan – AKT-valtioiden suuntaa antavat maaohjelmat – AKT-valtioiden ryhmän alueellista sekä alueiden välistä yhteistyötä ja yhdentymistä tukevat suuntaa antavat alueohjelmat. (b) 3 960,2 miljoonaa euroa AKT-valtioiden välisen ja alueiden välisen yhteistyön, johon osallistuvat kaikki tai monet AKT-valtiot, rahoitukseen. Näistä määrärahoista rahoitetaan rakennetuki yritystoiminnan kehittämiskeskukselle (CDE), maatalouden ja maaseudun yhteistyön tekniselle keskukselle (CTA) ja yhteiselle parlamentaariselle edustajakokoukselle. Määrärahoista rahoitetaan myös yhteisten toimielinten toimintakuluja koskevassa pöytäkirjassa 1 olevissa 1 ja 2 kohdassa tarkoitetun AKT-valtioiden sihteeristön toimintakuluja. (c) 600 miljoonaa euroa investointikehyksen rahoitukseen tämän sopimuksen rahoitusehtoja koskevassa liitteessä II esitettyjen ehtojen mukaisesti avustuksina kyseisessä liitteessä II olevissa 1, 2 ja 4 artiklassa tarkoitettujen korkotukien ja hankkeisiin liittyvän teknisen tuen rahoittamiseen 11. EKR:n keston ajan. 3. Euroopan investointipankki (EIP) hallinnoi investointikehyksestä rahoitettavia toimia ja niihin liittyvää korkotukea. EIP myöntää omista varoistaan annettavina lainoina 11. EKR:ää täydentävää tukea, jonka määrä on enintään 2 500 miljoonaa euroa ja johon sovelletaan kauden puolivälissä tehtävää uudelleentarkastelua koskevaa tarkistuslauseketta. Varat myönnetään tämän sopimuksen liitteessä II määrättyihin tarkoituksiin EIP:n perussäännössä esitetyin ehdoin ja kyseisessä liitteessä vahvistettujen investointien rahoitusehtojen mukaisesti. Kaikkien muiden tämän monivuotisen rahoituskehyksen varojen hallinnoinnista vastaa komissio. 4. Kymmenennestä EKR:stä tai sitä aiemmista EKR:istä jääneitä varoja sekä näistä EKR:istä rahoitetuista hankkeista vapautuvia varoja, lukuun ottamatta investointikehyksen rahoitukseen yhdeksättä EKR:ää aiemmista EKR:istä myönnetyistä varoista ylijääneitä varoja ja palautuksia (lukuun ottamatta niihin liittyviä korkotukia) ja niistä maatalouden perustuotteiden vientitulojen vakauttamisjärjestelmälle (Stabex) myönnettyjä varoja, ei voida enää sitoa 31 päivän joulukuuta 2013 jälkeen tai sen jälkeen, kun tämä monivuotinen rahoituskehys tulee voimaan, sen mukaan, kumpi näistä ajankohdista on myöhäisempi, ellei Euroopan unionin neuvosto toisin yksimielisesti päätä. 5. Tämän monivuotisen rahoituskehyksen kokonaismäärä kattaa ajanjakson, joka alkaa 1 päivänä tammikuuta 2014 ja päättyy 31 päivänä joulukuuta 2020. 11. EKR:n varoja ja investointikehyksen osalta palautuvia varoja ei voida enää sitoa 31 päivän joulukuuta 2020 jälkeen, ellei Euroopan unionin neuvosto komission ehdotuksesta yksimielisesti päätä toisin. Varojen, jotka jäsenvaltiot ovat varanneet investointikehyksen rahoittamiseen yhdeksännen ja kymmenennen EKR:n puitteissa, on kuitenkin oltava käytettävissä maksuja varten 31 päivän joulukuuta 2020 jälkeen. 6. Suurlähettiläskomitea voi AKT–EU-ministerineuvoston puolesta ryhtyä tarvittaviin toimenpiteisiin monivuotisen rahoituskehyksen kokonaismäärärahan puitteissa vastatakseen ohjelmointivaatimuksiin jonkin 2 kohdassa tarkoitetun määrärahan osalta, mukaan lukien varojen uudelleenkohdentaminen määrärahojen puitteissa. 7. Sopimuspuolet voivat päättää tulosarvioinnin suorittamisesta ja arvioida tällöin sitoumusten ja maksujen toteutumisastetta sekä annetun avun tuloksia ja vaikutusta. Arviointi suoritetaan komission valmisteleman ehdotuksen pohjalta. 8. Jäsenvaltiot voivat toimittaa Euroopan komissiolle tai EIP:lle vapaaehtoisia varoja AKT–EU-kumppanuussopimuksen tavoitteiden tukemiseksi. Jäsenvaltiot voivat myös osallistua hankkeiden tai ohjelmien yhteisrahoitukseen, esimerkiksi komission tai EIP:n hallinnoimien erityisaloitteiden puitteissa. AKT-valtioiden omistajuus näissä aloitteissa on taattava kansallisella tasolla.”. [1] EYVL L 317, 15.12.2000, s. 3, sopimus sellaisena kuin se on muutettuna Luxemburgissa 25. kesäkuuta 2005 (EUVL L 287, 28.10.2005, s. 4) ja Ouagadougoussa 22. kesäkuuta 2010 (EUVL L 287, 4.11.2010, s. 3) allekirjoitetuilla sopimuksilla . [2] KOM(2011) 500. [3] KOM(2011) 837. [4] EYVL L 317, 15.12.2000, s. 3, sopimus sellaisena kuin se on oikaistuna EUVL:ssä L 385, 29.12.2004, s. 88. [5] EUVL L 209, 11.8.2005, s. 27. [6] EUVL L 287, 4.11.2010, s. 3. [7] EYVL L 317, 15.12.2000, s. 3, sopimus sellaisena kuin se on oikaistuna EUVL:ssä L 385, 29.12.2004, s. 88. [8] EUVL L 209, 11.8.2005, s. 27. [9] EUVL L 287, 4.11.2010, s. 3.